Falck A/S (tidl. Falcks Redningskorps) er en dansk redningskoncern stiftet i 1906 af Sophus Falck under navnet Redningskorpset for København og Frederiksberg A/S. I 1963 fusionerede selskabet med "Zone-Redningskorpset" (stiftet 1923) og blev videreført under navnet "De Danske Redningskorps" (ofte kaldt "Falck-Zonen"), der blev benyttet frem til 1977, hvor man gik over til "Falcks Redningskorps". I 2004 valgte man, at navnet kort og godt skulle være "Falck".
Indtil 1988 var virksomheden ejet af Sophus Falcks efterkommere, men blev i april 1988 solgt til forsikringsselskabet Baltica. I dag ejes virksomheden af et konsortium bestående af primært ATP og Nordic Capital
